ddrg/super_eurlex huggingface dataset:
SKRIFTLIG FORESPØRGSEL E-1463/01

af Robert Goebbels (PSE) til Rådet

(21. maj 2001)

Om: Ulovligt fiskeri i Mauretaniens eksklusive økonomiske zone

Stilleren af denne forespørgsel er netop vendt hjem fra en rejse i Mauretanien, hvor han havde lejlighed til at tale med landets fiskeriminister. Fiskeriminister Zamel beklagede sig bittert over, at 30-40 skibe regelmæssigt ulovligt fisker i landets eksklusive økonomiske zone. Disse fartøjer, der for størstedelens vedkommende er asiatiske, benytter den spanske havn i Las Palmas som basishavn, og her lander de endog de fisk, de ulovligt har fanget i mauretanske farvande. Disse piratfiskere udsætter således de europæiske rederier, der fisker inden for Mauretaniens eksklusive økonomiske zone som led i den eksisterende fiskeriaftale, for illoyal konkurrence.

Kan Rådet bekræfte disse mauretanske oplysninger? Hvad agter det at gøre for at få denne ulovlige praksis bragt til ophør og sikre bevarelse af landets fiskerigdom?

Svar

(20. november 2001)

Rådet er klar over problemet med ulovligt fiskeri generelt og mere specifikt i Mauretaniens eksklusive økonomiske zone, og det er ligesom det ærede parlamentsmedlem bekymret over disse forhold.

Rådet arbejder til stadighed på at bekæmpe ulovligt fiskeri og støtter aktivt de initiativer, der tages i de internationale fora og i de forskellige regionale fiskeriorganisationer med henblik herpå.

Der gøres i den forbindelse opmærksom på, at FAO's Råd inden længe vil vedtage den internationale handlingsplan for bekæmpelse af ulovligt, ikke-anmeldt og ikke-reguleret fiskeri, som Fællesskabet aktivt har medvirket til udarbejdelsen af. Denne handlingsplan indeholder i øvrigt et kapitel om, hvilke foranstaltninger havnestaterne skal træffe for at forebygge, at ulovligt fiskede fisk landes i deres havne.

Hvad mere specifikt Mauretanien angår har Fællesskabet netop indledt forhandlinger med dette land om fornyelse af den nuværende fiskeriprotokol, der udløber den 31. juli 2001.

Ligesom det gjorde i forbindelse med de fiskeriprotokoller, der for nylig blev indgået mellem Fællesskabet og andre tredjelande, vil Fællesskabet i overensstemmelse med Rådets konklusioner af 30. oktober 1997 om Det Europæiske Fællesskabs fiskeriaftaler med tredjelande bestræbe sig på at overbevise de mauretanske myndigheder om, at de bør afsætte en betydelig del af den finansielle godtgørelse til foranstaltninger, som kan styrke landets overvågnings- og kontrolkapacitet.
SKRIFTLIG FORESPØRGSEL E-2320/01 af Torben Lund (PSE) til Kommissionen. GMO'er.



EF-Tidende nr. 081 E af 04/04/2002 s. 0152 - 0152



SKRIFTLIG FORESPØRGSEL E-2320/01 af Torben Lund (PSE) til Kommissionen (31. juli 2001) Om: GMO'er Den europæiske lovgivning om anvendelse af genmodificerede organismer (GMO'er) er meget utilstrækkelig. Kendskabet til konsekvenserne af disse produktionsmetoder er fortsat ganske begrænset og usikkert og tager ikke tilstrækkelig hensyn til forsigtighedsprincippet. Komplet mærkning af produkter er en nødvendig forudsætning for, at forbrugerne kan fravælge GMO-produkter. Kommissionen bedes oplyse, hvorledes de gældende mærkningsregler skal sikre, at forbrugerne kan træffe et oplyst og reelt forbrugsvalg i forhold til GMO-produkter såvel varer, der er produceret i EU, som varer, der er importeret fra bl.a. USA. Kommissionen bedes tillige oplyse, hvorledes de bebudede nye mærkningsregler for GMO-produkter vil sikre, at forbrugerne får et reelt forbrugsvalg i forhold til produkter, der består af, indeholder eller er fremstillet på grundlag af GMO'er, f.eks. ved anvendelse af genmodificerede foderstoffer. Vil de bebudede nye mærkningsregler omfatte såvel varer, der er produceret i EU, som varer, der er importeret fra bl.a. USA? Svar afgivet på Kommissionens vegne af David Byrne (22. oktober 2001) Kommissionen kan orientere det ærede medlem om, at den den 25. juli 2001 vedtog et forslag til Europa-Parlamentets og Rådets forordning om genetisk modificerede fødevarer og foderstoffer(1). Forslaget omfatter bestemmelser om obligatorisk mærkning af fødevarer og foder, som indeholder, består af eller er fremstillet af genetisk modificerede organismer. Mærkningskravene gælder for såvel fødevarer og foder, der er produceret i EU, som fødevarer og foder, der er importeret fra tredjelande. Forslaget omfatter ikke produkter som kød, æg og mælk fra dyr, der er blevet fodret med genetisk modificeret foder, da sådanne produkter ikke er fremstillet direkte på basis af genetisk modificerede organismer. (1) KOM(2001) 425 endelig udg.
SKRIFTLIG FORESPØRGSEL E-2620/01

af Christopher Huhne (ELDR) til Kommissionen

(27. september 2001)

Om: Rådets møde af 25. og 26. juni 2001

Vil Kommissionen oplyse, om der er foretaget nogen afstemninger på Rådets (almindelige anliggender) møde den 25. og 26. juni 2001, og i bekræftende fald, hvor mange og vedrørende hvilke emner?

Vil Kommissionen ydermere registrere stemmerne fra alle dem, som stemte om hvert enkelt emne på mødet?

Samlet svarafgivet på Kommissionens vegne af Romano Prodipå skriftlige forespørgsler E-2620/01, E-2622/01, E-2624/01, E-2626/01 og E-2628/01

(15. oktober 2001)

Kommissionen skal meddele det ærede medlem, at det i henhold til artikel 9 i Rådets forretningsorden er Rådets opgave at offentliggøre resultaterne af rådsmedlemmernes afstemninger og deres stemmeforklaringer.
SKRIFTLIG FORESPØRGSEL E-2155/01

af Mario Borghezio (TDI) til Rådet

(20. juli 2001)

Om: Tysk erstatning til tidligere internerede italienske militærpersoner (I.M.I.)

Den årelange sag om erstatning til tidligere krigsfanger og tvangsarbejdere i Tyskland under anden verdenskrig nærmer sig en positiv afslutning.

På grund af en forfejlet juridisk definition på I.M.I., hvor der ikke er taget hensyn til, at disse fanger, som var tvunget til at arbejde i tyske fabrikker, ikke har fået anerkendt den status, der er fastsat i Genève-konventionen, risikerer de en urimelig diskriminering i forhold til de tidligere krigsfanger, således at de fuldstændig udelukkes fra den berammede skadeserstatning.

Kan Rådet også på baggrund af Europa-Parlamentets beslutning B2-1475/86(1) om erstatning til tidligere slavearbejdere i tysk industri oplyse, hvilke interventioner det agter at gennemføre over for den tyske regering for at løse dette vanskelige spørgsmål og forhindre en urimelig diskriminering af de tidligere I.M.I.?

(1) EFT C 36 af 17.2.1986, s. 129.

Svar

(27. november 2001)

Rådet har ikke kompetence til at besvare forespørgslen fra det ærede parlamentsmedlem.
SKRIFTLIG FORESPØRGSEL E-2626/01

af Christopher Huhne (ELDR) til Kommissionen

(27. september 2001)

Om: Rådets møde af 16. og 17. juli 2001

Vil Kommissionen oplyse, om der er foretaget nogen afstemninger på Rådets (almindelige anliggender) møde den 16.-17. juli 2001, og i bekræftende fald, hvor mange og vedrørende hvilke emner?

Vil Kommissionen ydermere registrere stemmerne fra alle dem, som stemte om hvert enkelt emne på mødet?

Samlet svarafgivet på Kommissionens vegne af Romano Prodipå skriftlige forespørgsler E-2620/01, E-2622/01, E-2624/01, E-2626/01 og E-2628/01

(15. oktober 2001)

Kommissionen skal meddele det ærede medlem, at det i henhold til artikel 9 i Rådets forretningsorden er Rådets opgave at offentliggøre resultaterne af rådsmedlemmernes afstemninger og deres stemmeforklaringer.
SKRIFTLIG FORESPØRGSEL E-1624/01

af Michl Ebner (PPE-DE) til Kommissionen

(12. juni 2001)

Om: Forslag om støtte til anvendelse af biokraftstof

Kommissionen har flere gange bekendtgjort sine planer om at støtte en øget anvendelse af vedvarende råstoffer. Rent faktisk er oliefrø en vigtig kilde til biokraftstof, og en produktionsforøgelse indebærer en lang række fordele såsom anvendelse af ren energi, frembringelse af proteinrig skrå, der opstår ved fremstilling af biodiesel af oliefrø, samt en positiv indvirkning på verdensmarkedspriserne på oliefrø, der på internationalt niveau kan anvendes som instrument for markedsligevægt.

Kan Kommissionen meddele, hvorfor den endnu ikke har vedtaget et specifikt forslag om støtte til anvendelse af biokraftstof?

Svar afgivet på Kommissionens vegne af Loyola de Palacio

(19. oktober 2001)

Kommissionen har altid været og er fortsat indstillet på at fremme anvendelsen af biobrændstof i transport.

Man er ved at forberede en meddelelse om en strategi på mellemlang og lang sigt med henblik på alternative brændstoffer, som bl.a. indeholder to forslag til direktiv, hvoraf det ene vedrører en minimal markedsandel for biobrændstoffer i den samlede mængde solgte brændstoffer på det europæiske marked, det andet vedrører muligheden for nedsatte afgifter på biobrændstoffer.

I henhold til arbejdsprogrammet for 2001 vedtages denne meddelelse af Kommissionen før udgangen af oktober 2001.
SKRIFTLIG FORESPØRGSEL E-2168/01

af Jonas Sjöstedt (GUE/NGL) til Kommissionen

(19. juli 2001)

Om: Udlicitering af ambulancetransport i Norrland

For nogle år siden blev ambulancetransporten i Norrland sendt i udbud. I Lycksele konkurrerede militæret med et privat selskab (Norrlandsflyg), da ambulancetransporten blev udbudt. I sidste ende fik militæret tildelt kontrakten, men det private selskab har siden hævdet, at konkurrencen ikke foregik på lige vilkår. Sagen blev anmeldt til Kommissionen. Ved den seneste undersøgelse af spørgsmålet i maj 1999 var sagen ikke afklaret. Kan Kommissionen redegøre for, hvorledes det går med behandlingen af denne sag?

Svar afgivet på Kommissionens vegne af Loyola de Palacio

(25. oktober 2001)

Siden 1995 har Kommissionen efter en række klager indgivet af svenske private selskaber, der udfører lufttransport med helikoptere, set sig nødsaget til på grundlag af EF-traktatens bestemmelser om statsstøtte at undersøge, under hvilke betingelser kontrakter om helikoptertransport er blevet tildelt det svenske militær efter en række udbudsprocedurer.

Efter en tilbundsgående undersøgelse har Kommissionen ikke kunnet finde nogen statsstøtteelementer i denne sag som omhandlet i EF-traktatens artikel 87 (tidl. artikel 92), stk 1. Kommissionen fortsætter til gengæld med nærmere at undersøge, hvorvidt den svenske stat kan være indehaver af en lufttransportlicens som omhandlet i artikel 4 ff. i Rådets forordning (EØF) nr. 2407/92 af 23. juli 1992 om udstedelse af licenser til luftfartsselskaber(1).

(1) EFT L 240 af 24.8.1992.
SKRIFTLIG FORESPØRGSEL E-2180/01 af Alexandros Alavanos (GUE/NGL) til Kommissionen. Færdselsuheld og tohjulede køretøjer.



EF-Tidende nr. 081 E af 04/04/2002 s. 0127 - 0127



SKRIFTLIG FORESPØRGSEL E-2180/01 af Alexandros Alavanos (GUE/NGL) til Kommissionen (23. juli 2001) Om: Færdselsuheld og tohjulede køretøjer Færdselsuheld er ifølge det græske sundhedsministeriums program Undervejs 2001-2005 den hyppigste dødsårsag blandt de 18-44-årige og personer, der færdes på tohjulede køretøjer. I det samme program nævnes det, at Grækenland er det land, der havde den højeste procentuelle stigning i antallet af omkomne ved færdselsuheld i perioden 1980-1997, hvor den nåede op på 60 %. Alligevel findes der i Grækenland ingen særlige færdselsundervisningsprogrammer for førere af tohjulede køretøjer eller særlige steder for uddannelse i at færdes på disse køretøjer. Endvidere er aldersgrænsen for erhvervelse af førerbevis til tohjulede køretøjer højere end for førerbevis til biler, selvom det normalt er yngre personer, der færdes på tohjulede køretøjer. Kommissionen bedes besvare følgende: Vil der som led i den tredje fællesskabsstøtteramme blive truffet foranstaltninger til opfyldelse af behovet for uddannelse af førere af tohjulede køretøjer samt foranstaltninger til forebyggelse af færdselsuheld? Svar afgivet på Kommissionens vegne af Michel Barnier (8. oktober 2001) EF-støtterammerne for Grækenland i programmeringsperioden 2000-2006 omfatter udarbejdelse og gennemførelse af en integreret plan til forbedring af færdselssikkerheden. I denne plan indgår foranstaltninger på steder med høj ulykkesfrekvens, anvendelse af belægninger, der forebygger udskridning, forbedret skiltning, mærkning og belysning, ny køreuddannelse, køreuddannelse i skoler og på særlige anlæg, skærpet politikontrol og styrket nødhjælp i forbindelse med ulykker. Gennemførelsen af denne integrerede handlingsplan vil også omfatte aktioner og projekter, der navnlig skal samfinansieres under de operationelle programmer for henholdsvis centrale vejstrækninger, havne og byudvikling og for jernbaner, lufthavne og bytransport. Disse operationelle programmer omfatter specifikke foranstaltninger til forbedring af færdselssikkerheden.
SKRIFTLIG FORESPØRGSEL P-2674/01

af Raffaele Costa (PPE-DE) til Kommissionen

(24. september 2001)

Om: Bedrageri i EU

63 personer er blevet arresteret i Calabrien (Italien) for bedrageri mod den Europæiske Union. Der er tale om entreprenører, toldbetjente og repræsentanter fra mafiagrupperne. Ifølge presseforlydender er der endvidere blevet arresteret 43 ansatte og tjenestemænd fra Calabriens regionale forvaltning. Bedragerierne skulle beløbe sig til 6 mia. lire (allerede indkasseret).

Kan Kommissionen oplyse, hvilke former for kontrolforanstaltninger det italienske finansministerium, regionen Calabrien, OLAF, Den Europæiske Union generelt og departementet for fællesskabspolitik har truffet? Hvilke foranstaltninger har departementet vedrørende fællesskabspolitik og departementet vedrørende regionerne truffet? Har der fundet uagtsomme undladelser sted? Hvordan er det muligt, at 43 personer, som alle er ansatte i regionalforvaltningen, har været indblandet i et bedrageri, uden at hverken de kompetente udvalgsformænd, de regionalt ansatte eller tilsynsmyndighederne har bemærket noget overhovedet? Hvem skal holde den italienske stat, EU og regionen Calabrien skadesløs? Har Den Europæiske Union, regionen eller finansministeriet truffet foranstaltninger, der kan beskytte offentlighedens interesser? Agter den kompetente regionale udvalgsformand at tage sin afsked?

Svar afgivet på Kommissionens vegne af Michaela Schreyer

(17. oktober 2001)

Kommissionen og Det Europæiske Kontor for Bekæmpelse af Svig, der har orienteret Kommissionen, har fået kendskab til den sag, det ærede medlem omtaler.

På grundlag af de oplysninger fra pressen, det ærede medlem omtaler, synes denne sag at vedrøre Den Europæiske Udviklings- og Garantifond for Landbruget (EUGFL, Garantisektionen), nærmere betegnet støtten til citrusfrugter.

Kommissionen tager kontakt med de nationale myndigheder for at få mere detaljerede oplysninger og følge sagen op.
SKRIFTLIG FORESPØRGSEL E-1564/01

af Michl Ebner (PPE-DE) til Kommissionen

(29. maj 2001)

Om: Ophævelse af tosprogetheden i Istrien

Den 9. april 2001 vedtog Istriens regionalråd en statut for regionen om ligestilling mellem italiensk og kroatisk i samtlige regionale institutioner og i enhver procedure i de administrative organer.

Den 23. april 2001 ophævede justitsministeriet i Zagreb denne statuts bestemmelser.

Kommissionen bedes oplyse følgende: Er disse oplysninger korrekte? Anser den ikke disse forhold for at være en hindring for forhandlingerne med Kroatien (det økonomiske samarbejde)?

Hvordan agter den af reagere på denne overtrædelse af Den Europæiske Unions principper?

Svar afgivet på Kommissionens vegne af Christopher Patten

(20. juli 2001)

Kommissionen kan bekræfte oplysningen om, at det kroatiske justitsministerium har suspenderet 10 bestemmelser i den nye statut for Istrien, som

blev vedtaget den 9. april 2001 af Istriens regionalråd. Den kroatiske regering har som følge heraf besluttet at anmode om en juridisk udtalelse fra den kroatiske forfatningsdomstol om de 13 artikler i statutten, herunder bestemmelserne om indførelse af en fuldstændig tosproget ordning kroatisk/italiensk. Denne procedure er nu i gang.

Kommissionen har fulgt udviklingen. Beskyttelse af mindretal med hensyn til ikke-forskelsbehandling, adgang til uddannelse på et mindretalssprog og bevarelse af mindretalskulturer har altid været et vigtigt element i betingelserne for forbindelserne mellem Unionen og Kroatien. Dette aspekt er også bragt op og formaliseret for nylig i stabiliserings- og associeringsaftalen (SAA) med Kroatien, der blev paraferet den 14. maj 2001.

Kroatien har i sine bilaterale forbindelser med Kommissionen såvel som med accepten af de betingelser, som SAA medfører, på ny bekræftet sin tilslutning til beskyttelse af og respekt for mindretal. Den nye kroatiske regering vedtog allerede i maj 2000 en lov om officiel brug af mindretalssprog og en lov om uddannelse på mindretalssprog. Der vil også snarest blive stillet forslag til nye alsidige forfatningsretlige bestemmelser om beskyttelse af mindretal.

Kommissionen vil fortsætte med at fremhæve betydningen af fuldstændig beskyttelse af mindretal i sine bilaterale forbindelser med Kroatien og vil føre tilsyn med, at den relevante lovgivning gennemføres til fulde.
SKRIFTLIG FORESPØRGSEL E-1650/01

af John Cushnahan (PPE-DE) til Rådet

(12. juni 2001)

Om: Nigerias deltagelse i fredsbevarende opgaver

USA har for nylig meddelt, at det ønsker, at Nigeria kommer til at deltage i den fredsbevarende mission i Vestafrika. Mener Rådet i lyset af de nigerianske sikkerhedsstyrkers vedvarende overtrædelser af menneskerettighederne, at dette er en hensigtsmæssig foranstaltning?

Svar

(8. oktober 2001)

Rådet finder, at Nigeria i kraft af sin politiske og økonomiske indflydelse samt sin befolkning og størrelse spiller en vigtig international og regional rolle. Derfor vedtog Rådet den 14. maj 2001 en fælles holdning vedrørende Nigeria(1), hvori det bl.a. hedder, at Den Europæiske Union som led i sin politik til forebyggelse, styring og løsning af konflikter i Afrika vil støtte og fremme en styrkelse af Nigerias fredsbevarende kapacitet.

I øvrigt minder Rådet det ærede medlem af Europa-Parlamentet om, at med henblik på at afhjælpe visse problemer, som er opstået tidligere, da Nigeria deltog i fredsbevarende missioner i Vestafrika, er det blevet påvist, at et centralt punkt i denne henseende er, at den nigerianske hær genopbygges på et professionelt grundlag, som kan berettige opfølgning og støtte fra Den Europæiske Unions side.

(1) EFT L 132 af 15.5.2001.
SKRIFTLIG FORESPØRGSEL E-2190/01

af Camilo Nogueira Román (Verts/ALE) til Kommissionen

(23. juli 2001)

Om: Fiskeriaftale med Marokko

Hvilke muligheder findes der for at genoptage forhandlingerne om en ny fiskeriaftale med Marokko, efter at repræsentanterne for fiskerisektoren i Galicien har erklæret sig rede til at antage et af de fire tilbud, som Marokko har givet, og endog acceptere losning af varerne i marokkanske havne, og under hensyntagen til Marokkos objektive interesse i at opretholde dette økonomiske og sociale forbindelsesled til Den Europæiske Union?

Svar afgivet på Kommissionens vegne af Franz Fischler

(12. september 2001)

Rådet konkluderede på sit møde den 25. april 2001 efter Kommissionens rapport, at det under de nuværende forhold ikke havde været muligt at nå til en gensidigt tilfredsstillende fiskeriaftale mellem Fællesskabet og Marokko.

Siden da har Kommissionen ikke modtaget noget formelt tilbud fra Marokko om fiskeriforbindelserne. Hvis et sådant tilbud skulle blive fremsat, vil Kommissionen behandle det grundigt og hurtigt.
SKRIFTLIG FORESPØRGSEL E-2198/01

af Struan Stevenson (PPE-DE) til Kommissionen

(23. juli 2001)

Om: Transport og slagtning af dyr i Grækenland

Kommissionen har for nylig offentliggjort en rapport fra en undersøgelsesrejse til Grækenland i november 2000. Den konkluderer, at de græske myndigheder

ikke har gjort fremskridt med den effektive gennemførelse af fællesskabsbestemmelserne om transport og slagtning af dyr siden de foregående undersøgelsesrejser. Bestemmelserne blev kun i meget ringe udstrækning fulgt i to havne, der blev benyttet til EU-samhandel. I en af disse havne opdagede inspektøren ikke alvorlige mangler ved transportvognene, som f.eks. flere døde dyr, et døende dyr, et såret dyr, overbelæsning og ufuldstændige transportplaner. På de tre slagterier, der besøgtes, blev dyrene ikke ordentligt bedøvet, således at de ikke var helt bevidstløse før afblødningen. Blandt de øvrige problemer kan nævnes, at elektroderne, der anvendtes til bedøvelsen, blev placeret forkert, og at dyrene fik flere elektriske stød, inden de blev bedøvet.

Vil Kommissionen videreføre den igangværende overtrædelsesprocedure mod Grækenland?

Svar afgivet på Kommissionens vegne af David Byrne

(4. september 2001)

Den igangværende overtrædelsesprocedure blev indledt på grundlag af resultaterne af Levnedsmiddel- og Veterinærkontorets tidligere inspektionsbesøg og visse oplysninger fra en række dyrevelfærdsorganisationer.

På trods af at Grækenland hævdede at have truffet visse foranstaltninger til at afhjælpe de mangler, der oprindeligt anførtes i forbindelse med overtrædelsesproceduren, konkluderer man i den rapport fra inspektionsbesøget, som det ærede medlem nævner, at der stadig findes alvorlige mangler med hensyn til gennemførelsen og håndhævelsen af de relevante direktiver.

I sådanne tilfælde fortsætter Kommissionen normalt med overtrædelsesprocedurerne, med mindre det godtgøres, at den pågældende medlemsstat efter udarbejdelsen af rapporten har truffet foranstaltninger, som er tilstrækkelige til at sikre en tilfredsstillende opfyldelse af forpligtelserne i henhold til fællesskabslovgivningen.

Kommissionen træffer yderligere beslutninger om sagen i nær fremtid.
SKRIFTLIG FORESPØRGSEL E-1454/01

af Konstantinos Hatzidakis (PPE-DE) til Kommissionen

(17. maj 2001)

Om: Savnede børn i Cypern

Der er gentagne gange indgivet klager til EU-institutionerne og andre internationale organisationer i forbindelse med mennesker, der er forsvundet siden den tyrkiske invasion af Cypern i 1974. Der er længe blevet gjort bestræbelser på at løse problemet, men til trods for enkelte skridt i den rigtige retning strander disse bestræbelser i sidste ende på, at de tyrkiske myndigheder nægter at samarbejde. Den 25. april blev spørgsmålet forelagt for Europarådet. Europarådets generalsekretær fik konkret forelagt klager over 27 børn på mellem 4 måneder og 14 år, som blev bortført af de tyrkiske besættelsesstyrker og fortsat er forsvundet til trods for, at der foreligger vidnesbyrd om, at nogle af disse børn stadig er i live.

Eftersom dette spørgsmål klart er af humanitær art og går forud for politiske eller etniske modsætninger, bedes Kommissionen besvare følgende:

1. Er Kommissionen bekendt med klagerne?

2. Agter Kommissionen at tage noget initiativ til at sørge for, at de pårørende underrettes om de forsvundne personers, herunder navnlig børnenes, skæbne?

Svar afgivet på Kommissionens vegne af Günter Verheugen

(19. juli 2001)

Kommissionen deler det ærede medlems bekymring. Kommissionen er bekendt med, at Europarådets generalsekretariat i april 2001 modtog en cypriotisk delegation, som forelagde et firebinds værk med 68 000 underskrifter og krav om, at der bliver foretaget en undersøgelse af, hvad der er blevet af de 27 børn, der har været savnet siden invasionen i 1974. Generalsekretariatet forpligtede sig til at yde al mulig støtte til, at det kan blive fastslået, hvad der er sket med de savnede.

Der henvises også til Kommissionens svar på skriftlig forespørgsel E-0506/01 fra Chris Davies(1).

(1) EFT C 261 E af 18.9.2001, s. 130.